Luister: Nasser die kampioen in sy Toyota!Nasser al-Attiyah vier sy spogoorwinning in die Dakar-veltydren van 2022. Foto: Franck Fife/AFP. Toe die spanbase van die Toyota Gazoo Racing-span verlede jaar hul splinternuwe voertuig in Johannesburg bekendgestel het, het hulle gesê dat die titel een van hul Dakar-doelwitte is. Nou ja, hul drome het pas ’n werklikheid geword toe Nasser al-Attiyah as die Dakar-kampioen van 2022 aangewys is. Dit is die 51-jarige deelnemer van Katar se vierde Dakar-oorwinning nadat hy ook in 2011, 2015 en 2019 met die louere weggejaag het. “Hierdie was ’n ongelooflike Dakar-wedren vir die span. Ons laaste sege was ’n paar jaar gelede en alles het nou net goed uitgewerk,” het Al-Attiyah ná die finale skof gesê. ’n Duidelike bewys dat alles inderdaad reg vir hom en Matthieu Baumel in hul Suid-Afrikaans geboude Toyota geloop het. “Ek wil almal vir hul ondersteuning bedank; hierdie oorwinning is vir my baie spesiaal omdat die tydren in my agterplaas aangebied word.” Dit was ongetwyfeld ’n goeie dag vir Suid-Afrika met Henk Lategan wat die 12de en laaste skof in sy Hilux gewen het. Algehele uitslae: Hier gesels hulle op die vooraand van die finale skof met Al-Attiyah en Giniel de Villiers. ???? @AlAttiyahN and @matthieubaumel won #Dakar2022! ???? pic.twitter.com/VsCBoULgrH — DAKAR RALLY (@dakar) January 14, 2022 Victory! #TGRDakar2022 #TGR #TGRW2RC pic.twitter.com/dlLC2LdaIy — Toyota Gazoo Racing South Africa (@TGRSouthAfrica) January 14, 2022